ai4bharat/Pralekha huggingface dataset:
નાણા મંત્રાલય
માહિતીના આદાનપ્રદાન તથા કર સંદર્ભે સંગ્રહમાં સહકાર માટે ભારત અને સેંટ વિન્સેન્ટ તથા ગ્રેનેડિયન વચ્ચેના કરારને કેન્દ્રીય મંત્રીમંડળની મંજૂરી
પ્રધાનમંત્રી શ્રી નરેન્દ્ર મોદીના અધ્યક્ષ સ્થાન હેઠળ મળેલી કેન્દ્રીય મંત્રીમંડળની બેઠકમાં ભારત અને સેંટ વિન્સેન્ટ તથા ગ્રેનેડિયન વચ્ચે માહિતીના આદાનપ્રદાન તથા કર સંદર્ભે સંગ્રહમાં સહકાર માટે થયેલા કરારને મંજૂરી આપવામાં આવી હતી.
કરારની વિગતો :
- ભારત તથા સેંટ વિન્સેન્ટ અને ગ્રેનેડિયન્સ વચ્ચે આ નવો કરાર છે. બંને દેશો વચ્ચે ભૂતકાળમાં આ પ્રકારની કોઈ સમજૂતિ થઈ ન હતી.
- આ કરાર મુખ્યત્વે બંને દેશ વચ્ચે માહિતીના આદાનપ્રદાનની જોગવાઈ તથા કર દાવાના સંદર્ભમાં કર એકત્રિત કરવામાં સહકારની દરખાસ્ત રજૂ કરે છે.
- આ કરારમાં વિદેશીઓ માટે કર પરિક્ષણના પ્રાવિધાનની પણ જોગવાઈ સામેલ છે જે મુજબ જે તે દેશ અન્ય દેશના પ્રતિનિધિને કોઇ વ્યક્તિની પૂછપરછ તથા કર હેતૂથી તેના રેકોર્ડ તપાસવા પોતાના દેશમાં પ્રવેશ આપશે.
પોતાના પ્રાંતમાં પ્રવેશ આપશે.
અસરો :
ભારત અને સેંટ વિન્સેન્ટ તથા ગ્રેનેડિયન્સ વચ્ચે થયેલા આ કરાર બંને દેશ વચ્ચે માહિતીના આદાનપ્રદાનની સવલત કરશે જેમાં બેંક અને અન્ય ફાઇનાન્સિયલ સંસ્થાઓ પાસેની માહિતીનો સમાવેશ થાય છે. આ માહિતીમાં બેનિફિશિયલની માલિકી કે કાનૂની યોગ્યતાનું પણ પરિક્ષણ થઈ શકશે. આ કરાર બંને દેશ વચ્ચેના કરના દાવાઓના કલેક્શનમાં સહકારનો પણ સમાવેશ થાય છે. આમ આ કરારથી વિદેશમાં કરચોરી અને કર અંગેની છેતરપિંડી સામે લડત આપીને બિનહિસાબી કાળું નાણું હાંસલ કરવાની ભારતની વચનબદ્ધતા વધુ મજબૂત બનશે.
પૃષ્ઠભૂમિ :
ભૂતકાળમાં સેંટ વિન્સેન્ટ અને ગ્રેનેડિયન્સ સાથે આ પ્રકારની કોઈ સમજૂતિ થઈ ન હતી અને ભારત પ્રકારના કરાર માટે છેલ્લા ઘણા સમયથી પ્રયાસ કરી રહ્યું હતું. અંતે સેંટ વિન્સેન્ટ અને ગ્રેનેડિયન્સે ભારત સાથે આ કરાર કરવાની સમહતી દર્શાવી હતી જેને કારણે બંને દેશ વચ્ચે કર સંદર્ભે સહકારને વેગ મળશે. બંને દેશ વચ્ચે આ મામલે માહિતીનું આદાન પ્રદાન થશે અને બાકી રહેલા કરના દાવામાં કર એકત્રિત કરવામાં સહાય પણ મળશે.
SD/GP/JD
(Visitor Counter : 160
પ્રધાનમંત્રીનું કાર્યાલય
પ્રધાનમંત્રી શ્રી 15 એપ્રિલે ભુજમાં કે. કે. પટેલ સુપર સ્પેશિયાલિટી હોસ્પિટલ રાષ્ટ્રને સમર્પિત કરશે
પ્રધાનમંત્રી શ્રી નરેન્દ્ર મોદી 15મી એપ્રિલ, 2022ના રોજ સવારે 11 વાગ્યે ગુજરાતના ભુજમાં કે.કે. પટેલ સુપર સ્પેશિયાલિટી હોસ્પિટલને વીડિયો કોન્ફરન્સિંગ દ્વારા રાષ્ટ્રને સમર્પિત કરશે. આ હોસ્પિટલનું નિર્માણ શ્રી કચ્છી લેઉઆ પટેલ સમાજ, ભુજ દ્વારા કરવામાં આવ્યું છે.
કચ્છની આ પ્રથમ ચેરિટેબલ સુપર સ્પેશિયાલિટી હોસ્પિટલ છે. તે 200 પથારીની હોસ્પિટલ છે. તે સુપર સ્પેશિયાલિટી સેવાઓ પૂરી પાડે છે જેમ કે ઇન્ટરવેન્શનલ કાર્ડિયોલોજી , કાર્ડિયોથોરાસિક સર્જરી, રેડિયેશન ઓન્કોલોજી, મેડિકલ ઓન્કોલોજી, સર્જિકલ ઓન્કોલોજી, નેફ્રોલોજી, યુરોલોજી, ન્યુક્લિયર મેડિસિન, ન્યુરો સર્જરી, જોઈન્ટ રિપ્લેસમેન્ટ અને અન્ય સહાયક સેવાઓ જેવી કે લેબોરેટરી, રેડિયોલોજી વગેરે હોસ્પિટલ પૂરી પાડે છે. આ હોસ્પિટલ તબીબી સુપર સ્પેશિયાલિટી સેવાઓ આ પ્રદેશના લોકો માટે સરળતાથી સુલભ, પોસાય તેવા ભાવે શક્ય બનાવે છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(
પ્રધાનમંત્રીનું કાર્યાલય
બાલીમાં G-20 સમિટના સમાપન સત્રમાં પ્રધાનમંત્રી શ્રી નરેન્દ્ર મોદીની ટિપ્પણીનો અંગ્રેજી અનુવાદ
મહાનુભાવો,
મિત્રો,
હું મારા મિત્ર રાષ્ટ્રપતિ જોકોવીને ફરી એકવાર અભિનંદન આપવા માંગુ છું. તેમણે આ મુશ્કેલ સમયમાં પણ G-20ને કાર્યક્ષમ નેતૃત્વ આપ્યું છે. અને હું આજે G-20 સમુદાયને પણ બાલી ઘોષણા સ્વીકારવા બદલ અભિનંદન આપું છું. ભારત તેના G-20 પ્રેસિડેન્સી દરમિયાન ઇન્ડોનેશિયાની પ્રશંસનીય પહેલોને આગળ વધારવાનો પ્રયત્ન કરશે. ભારત માટે આ ખૂબ જ શુભ સંયોગ છે કે અમે આ પવિત્ર ટાપુ બાલીમાં G-20 પ્રેસિડન્સીની જવાબદારી સંભાળી રહ્યા છીએ. ભારત અને બાલી વચ્ચે વર્ષો જૂનો સંબંધ છે.
મહાનુભાવો,
ભારત એવા સમયે G-20 ની જવાબદારી સંભાળી રહ્યું છે જ્યારે વિશ્વ એક સાથે ભૌગોલિક રાજકીય તણાવ, આર્થિક મંદી, વધતી જતી ખાદ્ય અને ઊર્જાની કિંમતો અને રોગચાળાની લાંબા ગાળાની ખરાબ અસરોથી ઝઝૂમી રહ્યું છે. આવા સમયે દુનિયા જી-20 તરફ આશાની નજરે જોઈ રહી છે. આજે, હું ખાતરી આપવા માગુ છું કે ભારતનું G-20 પ્રમુખપદ સમાવિષ્ટ, મહત્વાકાંક્ષી, નિર્ણાયક અને ક્રિયાલક્ષી હશે.
મહાનુભાવો,
આગામી એક વર્ષમાં, અમે એ સુનિશ્ચિત કરવાનો પ્રયત્ન કરીશું કે G-20 નવા વિચારોની કલ્પના કરવા અને સામૂહિક પગલાંને વેગ આપવા વૈશ્વિક મુખ્ય પ્રેરક તરીકે કાર્ય કરે. કુદરતી સંસાધનો પર માલિકીની ભાવના આજે સંઘર્ષને જન્મ આપી રહી છે, અને પર્યાવરણની દુર્દશાનું મુખ્ય કારણ બની ગયું છે. ગ્રહના સુરક્ષિત ભવિષ્ય માટે, ટ્રસ્ટીશિપની ભાવના એ ઉકેલ છે. લાઇફ એટલે કે 'પર્યાવરણ માટે જીવનશૈલી' અભિયાન આમાં મોટો ફાળો આપી શકે છે. તેનો હેતુ ટકાઉ જીવનશૈલીને જન ચળવળ બનાવવાનો છે.
મહાનુભાવો,
આજે જરૂરિયાત એ છે કે વિકાસના લાભો સાર્વત્રિક અને સર્વસમાવેશક હોય. આપણે કરુણા અને એકતા સાથે વિકાસના લાભો તમામ મનુષ્યો સુધી પહોંચાડવાના છે. મહિલાઓની ભાગીદારી વિના વૈશ્વિક વિકાસ શક્ય નથી. આપણે આપણા G-20 એજન્ડામાં પણ મહિલાઓની આગેવાની હેઠળના વિકાસને પ્રાથમિકતા જાળવી રાખવાની છે. શાંતિ અને સલામતી વિના, આપણી ભાવિ પેઢીઓ આર્થિક વિકાસ અથવા તકનીકી નવીનતાનો લાભ લઈ શકશે નહીં. G-20 એ શાંતિ અને સૌહાર્દની તરફેણમાં મજબૂત સંદેશ આપવાનો છે. આ તમામ પ્રાથમિકતાઓ ભારતની G-20 અધ્યક્ષતા - "એક પૃથ્વી, એક કુટુંબ, એક ભવિષ્ય" ની થીમમાં સંપૂર્ણ રીતે સમાવિષ્ટ છે.
મહાનુભાવો,
G-20 નું પ્રમુખપદ ગ્રહણ કરવું એ દરેક ભારતીય માટે ગર્વનો પ્રસંગ છે. અમે અમારા દેશના વિવિધ શહેરો અને રાજ્યોમાં G-20 બેઠકોનું આયોજન કરીશું. અમારા મહેમાનોને ભારતની અદભૂત વિવિધતા, સમાવિષ્ટ પરંપરાઓ અને સાંસ્કૃતિક સમૃદ્ધિનો સંપૂર્ણ અનુભવ મળશે. અમે ઈચ્છીએ છીએ કે તમે બધા ભારતમાં 'લોકશાહીની માતા'ની આ અનોખી ઉજવણીમાં ભાગ લો. સાથે મળીને, આપણે G-20 બનાવીશું, જે વૈશ્વિક પરિવર્તન માટે ઉત્પ્રેરક છે.
ખુબ ખુબ આભાર!
અસ્વીકરણ - આ પ્રધાનમંત્રીની ટિપ્પણીનો અંદાજિત અનુવાદ છે. મૂળ ટિપ્પણીઓ હિન્દીમાં આપવામાં આવી હતી.
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
y:"Shruti","sans-serif"">YP/GP/NP
(
પ્રધાનમંત્રીનું કાર્યાલય
જાપાનનાં ટોક્યોમાં મેક ઈન ઇન્ડિયા પરિસંવાદમાં પ્રધાનમંત્રીનું સંબોધન
પ્રધાનમંત્રી શ્રી નરેન્દ્ર મોદીએ આજે ટોક્યો ખાતે 'મેક ઈન ઇન્ડિયા : ભારત-જાપાનની આફ્રિકામાં ભાગીદારી અને ડિજિટલ ભાગીદારી' પરિસંવાદને સંબોધન કર્યુ હતુ.
પ્રધાનમંત્રીએ સમજાવ્યુ હતું કે, તેમની સરકાર વેપાર-વાણિજ્યમાં સરળતા અને નાગરિકોના જીવનમાં સરળતા પર કેવી રીતે ધ્યાન કેન્દ્રિત કરી રહી છે. તેમણે ભારતમાં જાપાનની કંપનીઓની મોટી હાજરી અંગે આનંદ વ્યક્ત કર્યો હતો. તેમણે એ બાબતની પણ નોંધ લીધી હતી કે જાપાન ભારતમાં ઘણા મોટા ઔદ્યોગિક પ્રોજેકટમાં ભાગીદાર બની રહ્યું છે. પ્રધાનમંત્રીએ છેલ્લા ચાર વર્ષમાં ભારતના આર્થિક પ્રદર્શનની ઉપલબ્ધિઓ અંગે સમજ આપી હતી. તેમણે કહ્યું કે ભારત અત્યારે સૌથી વધુ ઝડપથી વિકસતું મોખરાનું અર્થતંત્ર છે. તેમણે ભારતમાં બિન-ઔપચારિકમાંથી ઔપચારીક અર્થતંત્ર તરફના ડિજિટલ પરિવર્તન અને જીએસટી વગેરે અન્ય મોટા બદલાવ અંગે વાત કરી હતી.
પ્રધાનમંત્રીએ કહ્યું કે ભારત એ એક ઉદયમાન અર્થતંત્ર, ઝડપથી વિકસતો મધ્યમ વર્ગ અને યુવાનોની વસતી ધરાવતો દેશ છે અને જાપાનના રોકાણકારો માટે ઘણી નવી તકો પૂરી પાડી શકે છે. આ સંદર્ભમાં તેમણે અન્ય ક્ષેત્રોની સાથે ઓછા ખર્ચે ઉત્પાદન, આઈટી ઇન્ડસ્ટ્રી, ઇલેક્ટ્રીક મોબિલીટી જેવા ક્ષેત્રોનો ઉલ્લેખ કર્યો હતો.
પ્રધાનમંત્રીએ ભારત અને જાપાન વચ્ચેનાં મૂલ્યો પર ભાર મૂક્યો હતો. તેમણે કહ્યું કે બંને દેશો ઈન્ડો-પેસિફિક સાઉથ એશિયા અને આફ્રિકા સહિત વિશ્વના અન્ય દેશોમાં વિકાસલક્ષી મજબૂત ભાગીદારી ઈચ્છે છે.
J.Khunt/GP
(Visitor Counter : 193
પ્રધાનમંત્રીનું કાર્યાલય
પ્રધાનમંત્રીએ ઈન્ડોનેશિયામાં ભૂકંપને કારણે થયેલી જાનહાનિ પર ઊંડો શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ઈન્ડોનેશિયામાં ભૂકંપને કારણે થયેલી જાનહાનિ બાદ ઊંડો શોક અને વ્યથા વ્યક્ત કરી છે. તેમણે ઘાયલોને ઝડપથી સ્વસ્થ થવાની કામના કરી અને કહ્યું કે ભારત આ દુઃખની ઘડીમાં ઈન્ડોનેશિયાની સાથે છે.
પ્રધાનમંત્રીએ ટ્વીટ કર્યું;
“ઈન્ડોનેશિયામાં આવેલા ભૂકંપથી જાનહાનિ અને સંપત્તિના નુકસાનથી વ્યથિત છું. પીડિતો અને તેમના પરિવારો પ્રત્યે ઊંડી સંવેદના. ઘાયલોને જલ્દી સ્વસ્થ થવાની કામના. ભારત દુઃખની આ ઘડીમાં ઈન્ડોનેશિયાની સાથે છે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 198.20 કરોડને પાર
12-14 વર્ષની વય જૂથ માટે 3.70 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 1,15,212
છેલ્લા 24 કલાકમાં 16,159 દૈનિક નવા કેસ નોંધાયા
સાજા થવાનો દર હાલમાં 98.53%
સાપ્તાહિક પોઝિટિવિટી દર 3.84%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 198.20 Cr  ને વટાવી ગયું છે. આ 2,59,16,027 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.70 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,09,266
|
|
બીજો ડોઝ
|
|
1,00,68,591
|
|
સાવચેતી ડોઝ
|
|
57,75,640
|
|
FLWs
|
|
પ્રથમ ડોઝ
|
|
1,84,24,802
|
|
બીજો ડોઝ
|
|
1,76,31,735
|
|
સાવચેતી ડોઝ
|
|
1,05,63,189
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
3,70,80,378
|
|
બીજો ડોઝ
|
|
2,43,15,563
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
6,05,70,755
|
|
બીજો ડોઝ
|
|
4,92,03,714
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
55,84,21,866
|
|
બીજો ડોઝ
|
|
50,27,93,063
|
|
સાવચેતી ડોઝ
|
|
33,99,371
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,34,75,434
|
|
બીજો ડોઝ
|
|
19,37,74,315
|
|
સાવચેતી ડોઝ
|
|
27,76,957
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,72,87,680
|
|
બીજો ડોઝ
|
|
12,10,51,334
|
|
સાવચેતી ડોઝ
|
|
2,50,63,110
|
|
સાવચેતી ડોઝ
|
|
4,75,78,267
|
|
કુલ
|
|
1,98,20,86,763
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 1,15,212 થયો છે. દેશના કુલ પોઝિટિવ કેસના 0.26% સક્રિય કેસ છે.
પરિણામે, ભારતનો રિકવરી રેટ 98.53% છે. છેલ્લા 24 કલાકમાં 15,394 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,29,07,327 છે.
છેલ્લા 24 કલાકમાં 16,159 નવા કેસ નોંધાયા છે.
છેલ્લા 24 કલાકમાં કુલ 4,54,465 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 86.49 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 3.84% છે અને દૈનિક સકારાત્મકતા દર 3.56% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 136
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 35.12 કરોડ લોકોને રસી આપવામાં આવી
- છેલ્લા 24 કલાકમાં ભારતમાં 43,071 નવા કેસ નોંધાયા
- ભારતનો એક્ટિવ કેસલોડ ઘટીને 4,85,350.
- સક્રિય કેસો કુલ કેસોનાં 1.59% થયા
- દેશમાં અત્યાર સુધીમાં કુલ 2,96,58,078 દર્દી સાજા થયા
- છેલ્લા 24 કલાકમાં 52,299 દર્દીઓ સાજા થયા
- સતત 52મા દિવસે બિમારીમાંથી સાજા થયેલા લોકોની સંખ્યા દૈનિક નવા કેસોની સંખ્યાથી વધુ
- સાજા થવાનો દર વધીને 97.09% થયો
- સાપ્તાહિક પોઝિટિવિટી રેટ ઘટીને 5% કરતા ઓછો થઈ ગયો છે, હાલમાં 2.44%
- દૈનિક પોઝિટિવીટી રેટ સતત 27મા દિવસે 5 ટકાથી ઓછો 2.34%એ પહોંચ્યો
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleseDetail.aspx?PRID=1732583
Important Tweets
SD/GPJD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 200
પ્રધાનમંત્રીનું કાર્યાલય
પ્રધાનમંત્રી આજે બપોરે ગુજરાતનાં પૂરગ્રસ્ત વિસ્તારોનું હવાઈ નિરીક્ષણ કરશે
ગુજરાતનાં મુખ્યમંત્રી શ્રી વિજય રૂપાણીએ આજે સવારે સંસદ ભવનમાં પ્રધાનમંત્રી શ્રી નરેન્દ્ર મોદીને મળ્યાં હતાં તથા રાજ્યમાં અતિવૃષ્ટિ અને પૂરને કારણે ઊભી થયેલી સ્થિતિની જાણકારી આપી હતી.
ત્યારબાદ પ્રધાનમંત્રીએ નવા રાષ્ટ્રપતિની શપથવિધિ પૂર્ણ થયા પછી આજે બપોરે ઉત્તર ગુજરાતનાં પૂરગ્રસ્ત વિસ્તારોનું હવાઈ નિરીક્ષણ કરવાનો નિર્ણય લીધો હતો.
AP/J.Khunt
(Visitor Counter : 15
પ્રધાનમંત્રીનું કાર્યાલય
પ્રધાનમંત્રીએ પોર્ટુગલના પ્રધાનમંત્રી મહામહિમ એન્ટોનિયો કોસ્ટાને પુનઃચૂંટણી જીતવા પર અભિનંદન આપ્યા
પ્રધાનમંત્રી શ્રી નરેન્દ્ર મોદીએ પોર્ટુગલના પ્રધાનમંત્રી એચ.ઈ. એન્ટોનિયો કોસ્ટાને પોર્ટુગલમાં સંસદીય ચૂંટણીમાં શાનદાર પ્રદર્શન કરવા બદલ અભિનંદન પાઠવ્યા છે અને પોર્ટુગલ સાથેના ઉષ્માભર્યા અને સમય સાથે નીવડેલા સંબંધોને વધુ ગાઢ બનાવવાની ઈચ્છા વ્યક્ત કરી છે.
એક ટ્વિટમાં, પ્રધાનમંત્રીએ કહ્યું;
"મારા મિત્ર @antoniocostapm ને પોર્ટુગલની સંસદીય ચૂંટણીઓમાં શાનદાર પ્રદર્શન અને તેમની ચૂંટણીમાં ફરી જીત માટે અભિનંદન. પોર્ટુગલ સાથેના હુંફાળા અને સમયની સાથે નીવડેલા સંબંધોને વધુ ગાઢ બનાવવા માટેનું ભવિષ્ય જોઈ રહ્યા છીએ.
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ કહ્યું કે એરો ઇન્ડિયા સહયોગ માટેનું એક અદ્વિતીય મંચ છે
પ્રધાનમંત્રી શ્રી નરેન્દ્ર મોદીએ કહ્યું કે ભારત સંરક્ષણ અને એરોસ્પેસમાં અમર્યાદિત સંભાવનાઓ પ્રદાન કરે છે. આ ક્ષેત્રોમાં સહયોગ માટે એરો ઇન્ડિયા એક અદ્વિતીય મંચ છે.
એક ટવીટમાં પ્રધાનમંત્રીએ કહ્યું, "ભારત સંરક્ષણ અને એરોસ્પેસમાં અમર્યાદિત સંભાવના પ્રદાન કરે છે. એરો ઇન્ડિયા આ ક્ષેત્રોમાં સહયોગ માટે એક અદ્વિતીય મંચ છે. ભારત સરકાર આ ક્ષેત્રમાં ભવિષ્યલક્ષી સુધારા લાવી છે, જે આપણી આત્મનિર્ભર બનવાની શોધમાં ગતિ આપશે."
SD/GP/BT
(
સમાજીક ન્યાય અને અધિકારીતા મંત્રાલય
ઓબીસી અને ક્રીમી લેયરની આવક મર્યાદા
ઓબીસીમાં ક્રીમી લેયર નક્કી કરવા માટે આવકના માપદંડમાં સુધારાની દરખાસ્ત સરકારની વિચારણા હેઠળ છે.
આ માહિતી સામાજિક ન્યાય અને અધિકારીતા રાજ્ય મંત્રી સુશ્રી પ્રતિમા ભૌમિક દ્વારા રાજ્યસભામાં લેખિત જવાબમાં આપવામાં આવી હતી.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 240
પ્રધાનમંત્રીનું કાર્યાલય
પ્રધાનમંત્રીએ લોકોને ઉડિયા નવા વર્ષ અને મહા બિશુબા પાન સંક્રાંતિ પર શુભેચ્છા પાઠવી
પ્રધાનમંત્રીએ લોકોને ઉડિયા નવા વર્ષ અને મહા બિશુબા પાન સંક્રાંતિ પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ઉડિયા નવા વર્ષ અને મહા બિશુબા પાન સંક્રાંતિ પર લોકોને શુભેચ્છા પાઠવી છે.
એક ટ્વીટમાં પ્રધાનમંત્રીએ કહ્યું;
"ઉડિયા નવા વર્ષ અને મહા બિશુબા પણ સંક્રાંતિની શુભેચ્છાઓ.
નવું વર્ષ ખુશીઓથી ભરપૂર રહે.
આપણા સમાજમાં ભાઈચારાની ભાવના આગળ વધે અને દરેકનું સ્વાસ્થ્ય શ્રેષ્ઠ રહે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ઇઝરાઇલના લોકો અને યહૂદી મિત્રોને હન્નુકકા પર્વની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ વિશ્વભરના ઇઝરાઇલના લોકો અને યહૂદી મિત્રોને હન્નુકકા ઉત્સવની શુભેચ્છા પાઠવી છે.
શ્રી મોદીએ એક ટ્વિટમાં જણાવ્યું હતું કે "ઇઝરાઇલના મૈત્રીપૂર્ણ લોકો અને આખા વિશ્વના યહૂદી મિત્રોને ચાગ હન્નુકકા સૈમઈચ. આ ઉત્સવ આપણા જીવનમાં શાંતિ અને પ્રકાશ લાવે અને આપણા લોકો વચ્ચેના સંબંધોને વધુ ઘનિષ્ઠ બનાવે."
આ ટ્વીટ સાથે પ્રધાનમંત્રીએ ઇઝરાઇલના પ્રધાનમંત્રી બેન્જામિન નેતન્યાહુ અને રાષ્ટ્રપતિ રૂવેન રિવિલને ટેગ કર્યાં હતાં. પ્રધાનમંત્રી નરેન્દ્ર મોદીએ હિબ્રુ ભાષામાં પણ ટ્વિટ કર્યું હતું.
SD/GP/BT
(
માહિતી અને પ્રસારણ મંત્રાલય
દૂરદર્શન રિલે કેન્દ્ર ગાંધીનગર અને લીંબડીથી તા. 31-08-2021ના રોજથી પ્રસારણ બંધ થશે
દૂરદર્શન મહાનિદેશાલય નવી દિલ્હીના આદેશ પ્રમાણે તા. 31-08-2021ના રોજથી ગાંધીનગર અને લીંબડી ખાતેના દૂરદર્શનના રિલે કેન્દ્રો પરથી કાર્યક્રમોનું પ્રસારણ બંધ કરી દેવામાં આવશે. આથી સર્વે દર્શકોને જાણ કરવામાં આવે છે કે દૂરદર્શનના કાર્યક્રમ ડી.ટી.એચ. પ્લેટફોર્મ પર "ડી.ડી.ફ્રી ડીશ" પર પણ ઉપલબ્ધ છે. આ અંગેની વધુ માહિતી www.ddindia.gov.in વેબસાઈટ પર ઉપલબ્ધ છે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 191
પ્રધાનમંત્રીનું કાર્યાલય
પ્રધાનમંત્રીએ કાશીમાં સ્વસ્થ દૃષ્ટિ માટેની ઝુંબેશની પ્રશંસા કરી
પ્રધાનમંત્રી શ્રી નરેન્દ્ર મોદીએ આજે 'સ્વસ્થ દૃષ્ટિ સ્મૃતિ કાશી' અભિયાન સાથે જોડાયેલા તમામ લોકોને શુભેચ્છાઓ પાઠવી છે.
પ્રધાનમંત્રીએ આરોગ્ય અને પરિવાર કલ્યાણમંત્રી ડૉ મનસુખ માંડવિયાના ટ્વીટના જવાબમાં ટ્વીટ કર્યું:
"કાશીના મારા તમામ ભાઈઓ અને બહેનોને હાર્દિક અભિનંદન જેઓ આ અભિયાનનો ભાગ બન્યા છે. તમારું સ્વસ્થ જીવન કાશીના વિકાસને નવી ઊર્જા આપશે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ પૂર્વ પ્રધાનમંત્રી ડૉ. મનમોહન સિંહને તેમના જન્મદિવસ નિમિત્તે શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી ડૉ. મનમોહન સિંહને તેમના જન્મદિવસ નિમિત્તે શુભેચ્છા પાઠવી છે.
એક ટ્વિટમાં પ્રધાનમંત્રીએ કહ્યું કે, "ડૉ. મનમોહન સિંહ જીને જન્મદિવસની શુભેચ્છાઓ. હું ઈશ્વરને પ્રાર્થના કરું છું કે તેમને લાબું અને સ્વસ્થ જીવન પ્રદાન કરે."
SD/GP/BT
(
રાષ્ટ્રપતિ સચિવાલય
ભારતના રાષ્ટ્રપતિએ સ્વર્ગીય શ્રી એનટી રામા રાવ પર સ્મારક સિક્કો બહાર પાડ્યો
ભારતના રાષ્ટ્રપતિ શ્રીમતી દ્રૌપદી મુર્મુએ આજે  રાષ્ટ્રપતિ ભવન સાંસ્કૃતિક કેન્દ્ર ખાતે સ્વ. શ્રી એનટી રામારાવના શતાબ્દી વર્ષ પર સ્મારક સિક્કો બહાર પાડ્યો હતો.
આ પ્રસંગે બોલતા રાષ્ટ્રપતિએ કહ્યું કે સ્વ.શ્રી એનટી રામારાવે તેલુગુ ફિલ્મો દ્વારા ભારતીય સિનેમા અને સંસ્કૃતિને સમૃદ્ધ બનાવી છે. તેમણે તેમના અભિનય દ્વારા રામાયણ અને મહાભારતના મુખ્ય પાત્રોમાં પ્રાણ પૂર્યા. તેમના દ્વારા ભજવવામાં આવેલા ભગવાન રામ અને ભગવાન કૃષ્ણના પાત્રો એટલા જીવંત બન્યા કે લોકો એનટીઆરની પૂજા કરવા લાગ્યા. તેમણે નોંધ્યું હતું કે એનટીઆરએ તેમના અભિનય દ્વારા સામાન્ય લોકોની પીડા પણ વ્યક્ત કરી હતી. તેમણે તેમની એક ફિલ્મ 'માનુષુલંતા ઓક્કાટે' દ્વારા સામાજિક ન્યાય અને સમાનતાનો સંદેશો ફેલાવ્યો, એટલે કે તમામ માનવીઓ સમાન છે.
રાષ્ટ્રપતિએ કહ્યું કે એનટીઆરની લોકપ્રિયતા એક જાહેર સેવક અને નેતા તરીકે એટલી જ વ્યાપક હતી. તેમણે પોતાના અસાધારણ વ્યક્તિત્વ અને મહેનત દ્વારા ભારતીય રાજકારણમાં એક અનોખો અધ્યાય રચ્યો. તેમણે ઘણા લોક કલ્યાણના કાર્યક્રમો શરૂ કર્યા, જે આજે પણ યાદ કરવામાં આવે છે.
રાષ્ટ્રપતિએ NTR પર સ્મારક સિક્કો લાવવા બદલ ભારત સરકારના નાણા મંત્રાલયની પ્રશંસા કરી. તેમણે કહ્યું કે તેમનું અનન્ય વ્યક્તિત્વ હંમેશા લોકોના હૃદયમાં અંકિત રહેશે, ખાસ કરીને તેલુગુ ભાષી લોકોમાં.
રાષ્ટ્રપતિના સંપૂર્ણ ભાષણ માટે કૃપા કરીને અહીં ક્લિક કરો –
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 107
નાણા મંત્રાલય
પાકની કાપણી પછીની પ્રવૃત્તિઓને પ્રોત્સાહિત કરવા માટે કરવેરા પ્રોત્સાહન
નવી દિલ્હી, 01-02-2018
ખેતીમાં પાકની કાપણી પછી તેનાં મુલ્ય સંવર્ધનમાં વ્યવસાયિકતાનો વધારો કરવાનાં ઉદ્દેશથી કેન્દ્રિય નાણાં અને કોર્પોરેટ બાબતોનાં મંત્રી શ્રી અરૂણ જેટલીએ નાણાકિય વર્ષ 2018-19માં પાંચ વર્ષનાં સમયગાળા દરમિયાન 100 કરોડ રૂપિયા સુધીના વાર્ષિક ઉત્પાદનવાળી કૃષિ ઉત્પાદન કંપનીઓનાં રૂપમાં નોંધાયેલ કંપનીઓને પોતાની પ્રવૃત્તિઓથી થનારા લાભોનાં સંબંધમાં 100 ટકા સુધીની કપાતનો પ્રસ્તાવ કરાયો છે. શ્રી અરૂણ જેટલીએ આજે સંસદમાં 2018-19નું સામાન્ય અંદાજપત્ર રજૂ કરતા આ જાહેરાત કરી હતી.
નાણાં મંત્રીએ જણાવ્યું કે આ સમયે સહકારી સમિતિઓને લાભનાં સંબંધમાં 100 ટકાની કપાત સ્વીકાર્ય છે જે પ્રાથમિક કૃષિ કાર્યોમાં લાગેલા પોતાનાં સભ્યોને સહાયતા કરે છે. પાછલા કેટલાક વર્ષોમાં સહકારી સમિતિઓની જ લાઈનદોરી પર ઘણીબધી કૃષિ ઉત્પાદન કંપનીઓ સ્થાપિત થઈ છે જે પોતાના સભ્યોને પણ આ પ્રકારની સહાયતા પ્રદાન કરે છે. આથી શ્રી જેટલીએ જણાવ્યું હતુ કે, આવા કરવેરા પ્રોત્સાહનથી, પહેલા જાહેર કરાયેલા ‘ઓપરેશન ગ્રીન’ અભિયાનને બળ મળશે તેમજ સંપદા યોજનાને પ્રોત્સાહન મળશે.
NP/J.Khunt/GP
(Visitor Counter : 126
પ્રધાનમંત્રીનું કાર્યાલય
પ્રધાનમંત્રીએ 2018ના એશિયન પેરા ગેમ્સના ચંદ્રક વિજેતાઓને અભિનંદન પાઠવ્યા
પ્રધાનમંત્રી શ્રી નરેન્દ્ર મોદી આજે 2018ના એશિયન પેરા ગેમ્સના ચંદ્રક વિજેતાઓને મળ્યા હતા અને તેમને અભિનંદન પાઠવ્યા હતા.
તેમની સાથે વાત કરતા પ્રધાનમંત્રીએ વિભિન્ન સ્પર્ધાઓમાં ખેલાડિઓ દ્વારા ચંદ્રક જીતવા બદલ પ્રસન્નતા વ્યક્ત કરી હતી. ખેલાડિઓના પ્રદર્શનની સરાહના કરતા પ્રધાનમંત્રીએ કહ્યુ હતુ કે એમની સફળતામાં એમના મનોબળની મુખ્ય ભૂમિકા રહેલી છે. પ્રધાનમંત્રીએ વૈશ્વિક સ્તર પર ભારતની પ્રતિષ્ઠા વધારવા માટે તોઓની પ્રશંસા કરી હતી.
પ્રધાનમંત્રીએ ચંદ્રક વિજેતા ખેલાડિઓના કોચની પણ સરાહના કરી હતી.
એમણે રમતવીરોને અપીલ કરી હતી કે તેઓ પોતાનો ઉત્સાહ જાળવી રાખે અને વધુ ઊંચાઈ પ્રાપ્ત કરવા માટે પરિશ્રમ કરે.
RP
(Visitor Counter : 155
પ્રધાનમંત્રીનું કાર્યાલય
પ્રધાનમંત્રીએ ઇફકોના અધ્યક્ષ સરદાર બલવિંદર સિંહ નકઇજીના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ઇફકોના અધ્યક્ષ સરદાર બલવિંદર સિંહ નકઇજીના અવસાન અંગે દુ:ખ વ્યક્ત કર્યું છે.
એક ટ્વિટમાં પ્રધાનમંત્રીએ કહ્યું;
"સરદાર બલવિંદર સિંહ નકઇજી કૃષિ અને સહકારી ક્ષેત્રના એક કાર્યકર્તા હતા. તેમણે ખેડૂતોને સશક્ત કરવા માટે અગ્રણી યોગદાન આપ્યું હતું. તેમનું અવસાન દુ:ખદ છે. તેમના પરિવાર અને શુભેચ્છકો પ્રત્યે સંવેદના. તેમની આત્માને શાંતિ મળે."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રેલવે મંત્રાલય
રેલ્વે કમિટી નોન ટેકનિકલ પોપ્યુલર કેટેગરીઝ માટેના ઉમેદવારોની ચિંતાઓ અંગે લક્ષ આપે છે
20 વખત યુનિક ઉમેદવારોને નોન-ટેક્નિકલ પોપ્યુલર કેટેગરીઝ  માટે 2જા સ્ટેજની કોમ્પ્યુટર બેઝ્ડ ટેસ્ટ  માટે પે લેવલ મુજબ શોર્ટલિસ્ટ કરવામાં આવશે
તમામ પે લેવલના સુધારેલા પરિણામો એપ્રિલ, 2022ના પ્રથમ સપ્તાહમાં જાહેર કરાશે
આરઆરસી-01/2019  માટે એક જ તબક્કાની પરીક્ષા લેવાશે
ઓર્ડર નંબર ERB-I/2022/23/06 તારીખ 26.01.2022 ના સંદર્ભમાં રેલ્વે મંત્રાલયે CEN 01/2019  અને CEN RRC-01/2019 ના ઉમેદવારોની ચિંતાઓની તપાસ કરવા માટે એક સમિતિની રચના કરી છે. હવે નીચે મુજબ નિર્ણય લેવામાં આવ્યો છે.
● CEN 01/2019  માટે 2જા તબક્કાની કમ્પ્યુટર આધારિત કસોટી  માટે 20 વખત અનન્ય ઉમેદવારોને પગાર સ્તર મુજબ શોર્ટલિસ્ટ કરવામાં આવશે.
● પહેલેથી જ લાયક જાહેર કરાયેલા ઉમેદવારો લાયક જ રહેશે.
● શોર્ટલિસ્ટ થયેલા વધારાના ઉમેદવારોની યાદી દરેક પગાર સ્તરે સૂચિત કરવામાં આવશે.
● દરેક પગાર સ્તર માટે RRB મુજબ 2જા તબક્કાની CBT જેમાં એક RRBના તમામ ઉમેદવારોને એક જ શિફ્ટમાં સમાવી લેવામાં આવે છે જે સામાન્યીકરણને દૂર કરે છે. જ્યાં પણ ક્ષમતાની મર્યાદાઓને કારણે અથવા અન્યથા સિંગલ શિફ્ટ શક્ય ન હોય ત્યાં પર્સન્ટાઇલ આધારિત નોર્મલાઇઝેશન કરવામાં આવશે.
● CEN RRC-01/2019  એક તબક્કાની પરીક્ષા હશે. ત્યાં કોઈ બીજા તબક્કાની CBT હશે નહીં.
● લેવલ-1 માટે RRC મુજબની CBT લેવામાં આવશે. દરેક RRC માટે સામેલ શિફ્ટની સંખ્યામાં નોંધપાત્ર ઘટાડો કરવા અને પરીક્ષા પ્રક્રિયાને ઝડપી બનાવવા માટે મહત્તમ ઉપલબ્ધ ક્ષમતાનો ઉપયોગ કરવાની પણ ભલામણ કરવામાં આવે છે.
● પર્સેન્ટાઇલ આધારિત નોર્મલાઇઝેશન, જે સરળ અને સમજવામાં સરળ છે, જ્યાં એક કરતાં વધુ શિફ્ટ સામેલ હોય ત્યાં તેનો ઉપયોગ કરવામાં આવશે.
● ભારતીય રેલ્વે મેડિકલ મેન્યુઅલ માં નિર્ધારિત તબીબી ધોરણોનો ઉપયોગ લેવલ-1 ની વિવિધ પોસ્ટ માટે કરવામાં આવશે.
● ઉમેદવારો માટે કોઈપણ ઉપલબ્ધ આવક અને સંપત્તિ પ્રમાણપત્ર, જેમણે આર્થિક રીતે નબળા વિભાગો  હેઠળ અરજી કરી છે, તેને માન્ય ગણવામાં આવશે.
CEN 01/2019  અને CEN RRC-01/2019 નું શેડ્યૂલ 
● એપ્રિલ, 2022ના પ્રથમ સપ્તાહ સુધીમાં તમામ પગાર સ્તરોના સુધારેલા પરિણામો જાહેર કરવામાં આવશે.
● મે, 2022માં યોજાનાર પગાર સ્તર 6 માટે 2જી તબક્કાની CBT.
● અન્ય વેતન સ્તરો માટે બીજો તબક્કો CBT વાજબી તફાવત આપ્યા પછી હાથ ધરવામાં આવશે.
● બીજા તબક્કાના CBT વગેરેને નાબૂદ કરવાને કારણે લેવલ-1 માટે CBTના સંચાલન માટે વિશેષ શરતો સાથે સુધારેલી પદ્ધતિને અનુસરવાનું નક્કી કરવામાં આવ્યું છે.
● આમાં પ્રતિ શિફ્ટ જરૂરિયાતમાં નોંધપાત્ર વધારા સાથે લેવલ-1 માટે CBT આયોજિત કરવા માટે વધારાના ઈન્ફ્રાસ્ટ્રક્ચર અને લોજિસ્ટિક્સને એકત્રિત કરવાનો સમાવેશ થશે. શક્ય તેટલી વહેલી તકે લેવલ-1 માટે CBT આયોજિત કરવા માટે પરીક્ષા આયોજક એજન્સી ને બોર્ડમાં રાખવાના પ્રયાસો કરવામાં આવશે.
● તેથી, લેવલ-1 માટે CBT જુલાઈ 2022થી કામચલાઉ ધોરણે યોજવાનું આયોજન છે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 171
પ્રધાનમંત્રીનું કાર્યાલય
પ્રધાનમંત્રી 23 જાન્યુઆરીના રોજ આસામ અને પશ્ચિમ બંગાળની મુલાકાત લેશે
પ્રધાનમંત્રી નેતાજી સુભાષચંદ્ર બોઝની 125મી જન્મજયંતિના વર્ષની સ્મૃતિમાં કોલકાતામાં ‘પરાક્રમ દિવસ’ની ઉજવણીમાં સંબોધન કરશે
પ્રધાનમંત્રી આસામનાં શિવસાગરમાં જમીનનાં એક લાખથી વધારે પટ્ટાની વહેંચણી પણ કરશે
પ્રધાનમંત્રી શ્રી નરેન્દ્ર મોદી નેતાજી સુભાષચંદ્ર બોઝની 125મી જન્મજયંતિના વર્ષની ઉજવણી કરવા 23 જાન્યુઆરી, 2021ના રોજ ‘પરાક્રમ દિવસ’ની ઉજવણીમાં સંબોધન કરવા કોલકાતાની મુલાકાત લેશે. પ્રધાનમંત્રી 1.06 લાખ જમીનના પટ્ટા/ફાળવણીના પ્રમાણપત્રોનું વિતરણ કરવા આસામમાં શિવસાગરમાં જેરેન્ગા પઠારની મુલાકાત પણ લેશે.
પશ્ચિમ બંગાળમાં પ્રધાનમંત્રી
પ્રધાનમંત્રી કોલકાતામાં વિક્ટોરિયા મેમોરિયલમાં ‘પરાક્રમ દિવસ’ની ઉજવણીનાં ઉદ્ઘાટન સમારંભની અધ્યક્ષતા કરશે. નેતાજીના અદમ્ય જુસ્સા અને દેશ માટે નિઃસ્વાર્થ સેવાને સન્માનિત કરવા અને એને યાદ કરવા ભારત સરકારે દર વર્ષે 23 જાન્યુઆરીને ‘પરાક્રમ દિવસ’ તરીકે ઉજવવાનો નિર્ણય કર્યો છે, જેથી દેશના લોકોને, ખાસ કરીને યુવા પેઢીને નેતાજીના આદર્શોને જીવનમાં ચરિતાર્થ કરવા પ્રેરિત કરી શકાશે. વળી આ ઉજવણીનો ઉદ્દેશ દેશવાસીઓને નેતાજીએ પડકારનો જે રીતે દ્રઢતાપૂર્વક કામ કરીને સામનો કર્યો અને રાષ્ટ્રવાદની ભાવના દેશવાસીઓમાં જગાવી એમાંથી પ્રેરણા લેવા પ્રેરિત કરવાનો પણ છે.
આ પ્રસંગે નેતાજી પર કાયમી પ્રદર્શન અને પ્રોજેક્શન મેપિંગ શૉનું ઉદ્ઘાટન થશે. પ્રધાનમંત્રી સ્મૃતિ સિક્કા અને પોસ્ટ ટિકિટને પણ જાહેર કરશે. વળી નેતાજીના જીવનકવન પર આધારિત એક સાંસ્કૃતિક કાર્યક્રમ “આમ્રા નૂતોન જૂબોનેરી દૂત”નું આયોજન પણ થશે.
આ કાર્યક્રમ અગાઉ પ્રધાનમંત્રી કોલકાતાનાં રાષ્ટ્રીય પુસ્તકાલયની મુલાકાત લેશે, જ્યાં “રિ-વિઝિટિંગ ધ લીગસી ઓફ નેતાજી સુભાષચંદ્ર ઇન ધ 21સ્ટ સેન્ચુરી” આંતરરાષ્ટ્રીય પરિષદ અને આર્ટિસ્ટ્સ કેમ્પનું આયોજન થયું છે. પ્રધાનમંત્રી કલાકારો અને પરિષદના સહભાગીઓ સાથે સંવાદ કરશે.
આસામમાં પ્રધાનમંત્રી
આ અગાઉ દિવસની શરૂઆતમાં પ્રધાનમંત્રી આસામમાં શિવસાગરમાં 1.06 લાખ જમીન પટ્ટા/ફાળવણીના પ્રમાણપત્રોનું વિતરણ કરશે. રાજ્યના મૂળ લોકોના જમીન અધિકારોનું રક્ષણ કરવાની તાતી જરૂરિયાતને ધ્યાનમાં લઈને આસામ સરકારે વિસ્તૃત અને નવી જમીન નીતિ રજૂ કરી હતી, જેમાં રાજ્યના મૂળ લોકોના જમીન અધિકારોના રક્ષણ પર ભાર મૂકવામાં આવ્યો છે. આસામના મૂળ લોકો વચ્ચે સુરક્ષાની ભાવના સ્થાપિત કરવા માટે પટ્ટા/ફાળવણીના પ્રમાણપત્રો ઇશ્યૂ કરવાની કામગીરીને સૌથી વધુ પ્રાથમિકતા આપવામાં આવી છે. આસામ વર્ષ 2016માં 5.75 લાખ જમીનવિહોણા પરિવારો ધરાવતું હતું. હાલની સરકારે મે, 2016થી અત્યાર સુધી 2.28 લાખ જમીન પટ્ટા/ફાળવણીના પ્રમાણપત્રોની વહેંચણી કરી છે. આ પ્રક્રિયામાં 23 જાન્યુઆરીનો કાર્યક્રમ વધુ એક પગલું છે.
SD/GP/BT
(